מיטצ'ל לנגראק

מיטצ'ל ג'יימס לנגראק (Mitchell James Langerak; נולד ב-22 באוגוסט 1988 באמראלד, קווינסלנד שבאוסטרליה) הוא כדורגלן אוסטרלי שמשחק בעמדת השוער בנגויה גראמפוס היפנית.

קריירה
בתקופתו בנוער שיחק לנגראק בקבוצות האזוריות של המקום בו גדל עד שבשנת 2007 התקדם לשחק בליגה האוסטרלית הראשונה כשחתם במדי מלבורן ויקטורי, לאחר שלא היה בתוכניות המאמן באותה עונה חתם להשאלה בעונה אחת בקבוצת דרום מלבורן שם שיחק ב-14 משחקים. בשנתיים שלאחר תקופת ההשאלה שיחק 21 משחקים עד שחתם בבורוסיה דורטמונד תמורת חצי מיליון אירו.

ב-12 במאי חתם לנגראק על חוזה לארבע-שנים תמורת חצי מיליון אירו ששולמו לקבוצתו הקודמת. לנגראק היה השוער השני של בורוסיה דורטמונד.

הוא ערך את הופעת הבכורה שלו כשפתח כמחליף לרומן וידנפלר שנפצע, בניצחון קבוצתו 1-3 על האלופה הקודמת באיירן מינכן.

במשחק במסגרת הסיבוב השני בגביע הגרמני מול דינמו דרזדן, מאמן דורטמונד יורגן קלופ החליט לפתוח עם לנגראק, ששמר על השער נקי. לנגראק אף עלה כמחליף בגמר הגביע של 2012 מול באיירן מינכן בו ניצחה דורטמונד בתוצאה 2-5 וזכתה בגביע, לנגראק נכנס כמחליף לרומן וידנפלר שנפצע לאחר שהכשיל את מריו גומז, לנגראק הצטיין וזכה לשבחים רבים לאחר שהגן על שער קבוצתו.

ב-18 בספטמבר 2013 הופיע לנגראק לראשונה בליגת האלופות, לאחר שרומן וידנפלר הורחק במשחק מול נאפולי. באותו משחק הפסיד לנגראק לראשונה במשחק בו שותף ולנגראק אף שבר שתי שיניים לאחר שנפגע מהקורה השמאלית של השער. המשחק עצמו הסתיים בתוצאה 1-2 לנאפולי.

ב-29 ביוני 2015 חתם בשטוטגרט הגרמנית, בה שיחק שתי עונות. בעונת הבכורה שלו בקבוצה, ערך לנגראק שתי הופעות בלבד והיה המחליף של השוער הפולני פשמיסלאב טיטון. שטוטגרט נשרה אל הבונדסליגה השנייה בתום אותה עונה. בעונת 2016/17 לנגראק הפך לשוער הראשון של שטוטגרט עם עזיבת טיטון, והעפיל עם הקבוצה בחזרה לבונדסליגה כעבור עונה אחת.

ב-30 באוגוסט 2017 חתם לנגראק על חוזה לשתי עונות בלבאנטה מהלה ליגה הספרדית. ב-14 בינואר 2017 חתם לנגראק בנגויה גראמפוס היפנית.

נבחרת לאומית
לנגראק פתח ערך את הופעת הבכורה שלו בנבחרת ב-12 באוקטובר 2013 מול נבחרת צרפת בו הפסידה נבחרתו 0-6. לנגראק נכלל בסגל נבחרתו למונדיאל 2014 וישב על הספסל בהיותו שוער מחליף למת'יו ריאן ולא שותף.

קישורים חיצוניים 

שוערי כדורגל אוסטרלים
כדורגלני מלבורן ויקטורי
כדורגלני בורוסיה דורטמונד
כדורגלני שטוטגרט
כדורגלני לבאנטה
כדורגלני נגויה גראמפוס
כדורגלני נבחרת אוסטרליה
כדורגלנים אוסטרלים
כדורגלני מונדיאל 2014
כדורגלני גביע אסיה 2015
כדורגלני גביע הקונפדרציות 2017
כדורגלני גביע אסיה 2019
אוסטרלים שנולדו ב-1988